Vispārējās tiesas 2022. gada 7. decembra spriedums – Borussia VfL 1900 Mönchengladbach/EUIPO – Neng (“Fohlenelf”)
(Lieta T-747/21) 1
(Eiropas Savienības preču zīme – Atcelšanas process – Eiropas Savienības vārdiska preču zīme “Fohlenelf” – Preču zīmes faktiska izmantošana – Regulas (ES) 2017/1001 58. panta 1. punkta a) apakšpunkts, 94. panta 1. punkts un 97. panta 1. punkta d) apakšpunkts)
Tiesvedības valoda – vācu
Lietas dalībnieki
Prasītāja: Borussia VfL 1900 Mönchengladbach GmbH (Mönchengladbach, Vācija) (pārstāvis: R. Kitzberger, advokāts)
Atbildētājs: Eiropas Savienības Intelektuālā īpašuma birojs (pārstāvji: A. Söder un E. Nicolás Gómez)
Otrs procesa EUIPO Apelācijas padomē dalībnieks, persona, kas iestājusies lietā Vispārējā tiesā: David Neng (Brüggen, Vācija) (pārstāvis: D. Breuer, advokāts)
Priekšmets
Ar prasību, kas pamatota ar LESD 263. pantu, prasītāja lūdz atcelt Eiropas Savienības Intelektuālā īpašuma biroja (EUIPO) Apelācijas ceturtās padomes 2021. gada 28. septembra lēmumu lietā R 2126/2020-4.
Rezolutīvā daļa
Atcelt Eiropas Savienības Intelektuālā īpašuma biroja (EUIPO) Apelācijas ceturtās padomes 2021. gada 28. septembra lēmumu lietā R 2126/2020-4 daļā, kurā Eiropas Savienības vārdiskas preču zīmes “Fohlenelf” faktiskas izmantošanas pierādījumi tika noraidīti attiecībā uz “ziepēm”, kas ietilpst 3. klasē, “pašlīmējošām plēvēm no papīra vai plastmasas, pašlīmējošām etiķetēm”, kas ietilpst 16. klasē, “izstrādājumiem no porcelāna un keramikas”, kas ietilpst 21. klasē, tāpat kā attiecībā uz “dzērienu pudelēm sportam”, ciktāl runa ir par izstrādājumu apakškategoriju kategorijā “trauki uzglabāšanai mājsaimniecības un virtuves lietošanai”, kas arī ietilpst 21. klasē, “tekstila vannas dvieļiem”, kas ietilpst 24. klasē, un “spēlēm, rotaļlietām”, kas ietilpst 28. klasē.
Prasību pārējā daļā noraidīt.
Katrs lietas dalībnieks savus tiesāšanās izdevumus sedz pats.
____________
1     OV C 37, 24.1.2022.